b'\n_START_ARTICLE_\nUntermensch\n_START_PARAGRAPH_\nUntermensch er et udtryk fra nazisterne sprogbrug og eugeniken. If\xc3\xb8lge nationalsocialismens ideologi var "ariere", dvs. is\xc3\xa6r de germanske folk overlegne alle andre. Is\xc3\xa6r var j\xc3\xb8derne nazisterne v\xc3\xa6rste fjender._NEWLINE_Allerede i Adolf Hitlers bog Mein Kampf, blev j\xc3\xb8der klassificeret som "Folkeford\xc3\xa6rvere", "fjender af riget" og lignende br\xc3\xa6ndem\xc3\xa6rker og kort efter nazisterne kom til magten, chikaneret og forfulgt. N\xc3\xbcrnberg racelovene fra 1935 fastslog hvilke der var j\xc3\xb8der eller "halvblods", og hvem der var "ariere". Men ogs\xc3\xa5 andre "fremmede racer" som "slavere", "sorte" og "sig\xc3\xb8jnere" blev kaldt "mindrev\xc3\xa6rdige" minoriteter i forhold til den tyske flertalsbefolkning, ligesom "germanskblodede" "asocial" blev beskrevet som "undermennesker", blev forfulgt og truet af "udryddelse"._NEWLINE_Nazisterne kunne delvist bygge p\xc3\xa5 de popul\xc3\xa6re folkelige indstillinger s\xc3\xa5som antisemitisme og antiziganism. Nazisterne klassifiserede undermennesker i forskellige typer, og mens j\xc3\xb8derne skulle udryddes kunne slavere udnyttes som slavearbejdere._NEWLINE_Historikeren Robert Jan van Pelt skriver, at for nazisterne, "var det kun et lille skridt til en retorik, der opilnede det europ\xc3\xa6iske Mensch mod det sovjetiske Untermensch, som var kommet i kl\xc3\xb8erne p\xc3\xa5 den j\xc3\xb8diske-bolsjevisme._NEWLINE_De nazistiske ideologer definerede slavere som Untermenschen, der knap kunne udnyttes som slaver. Hitler og Goebbels sammenlignede dem med "kaninfamilier" eller "up\xc3\xa5virkelig dyr", der gik i "tomgang" og var "uorganiserede", og bredte sig som "en b\xc3\xb8lge af smuds". Den opfattelse, at slaverne var undermennesker var udbredt blandt tyske masserne og is\xc3\xa6r anvendt p\xc3\xa5 polakkerne. Opfattelsen fortsatte med at finde st\xc3\xb8tte, selv efter krigen. Biologil\xc3\xa6rerne i skolerne i Nazityskland underviste om forskellen mellem racerne af nordisk/tysk "Ubermenschen" og "u\xc3\xa6dle" j\xc3\xb8diske og slaviske "Untermenschen"._NEWLINE_Nazistiske antropologer fors\xc3\xb8gte videnskabeligt at bevise den historiske blanding med slaverne l\xc3\xa6ngere mod \xc3\xb8st: "De fleste slaver er kortskallede (har korte kranier), som beviser at de er ikke-nordiske". Hitler ans\xc3\xa5 ikke slavere for at v\xc3\xa6re arier, men udnyttede soldater fra nogle slaviske lande, f.eks. Kroatien og Bulgarien, der var rigets allierede. Begrebet de slaviske folk som "Untermensch" tjente navnlig nazisternes politiske m\xc3\xa5l, og blev brugt som legitimering af deres ekspansionistiske politik, is\xc3\xa6r deres aggression mod Polen og Sovjetunionen for at skaffe Lebensraum, is\xc3\xa6r i Ukraine. Det tredje riges tidlige planer (i Generalplan Ost) indbefattede tvangsforflytning, slaveri og eliminering for ikke mindre end 50 millioner mennesker, som ikke blev anset for egnet til Germanisering fra omr\xc3\xa5der man \xc3\xb8nskede at erobre i p\xc3\xa5 Ukraines stepper, der var s\xc3\xa6rligt m\xc3\xa5l for kolonisering af "Herrenvolk"._NEWLINE_Tyskere og skandinaver blev beskrevet som germanske (ariske) eller overmennesker.\n_START_SECTION_\nTrivia\n_START_PARAGRAPH_\nUntermenschen er et begreb, Nietzsche anvendte i mods\xc3\xa6tning til begrebet Overmenneske i bogen S\xc3\xa5ledes talte Zarathustra (tysk: Also sprach Zarathustra).'